ส่วนการตรวจสอบทะเบียนรถนั้น ศูนย์ข้อมูลกองปราบปรามได้ตรวจสอบทางคอมพิวเตอร์จากฐานข้อมูลของกรมการขนส่งแล้ว ไม่พบว่ามีข้อมูลอยู่ในสารบบ ทั้งเลขทะเบียน และชื่อผู้ครอบครอง จึงเชื่อว่าอาจเป็นรถที่มีการโอนเปลี่ยนเจ้าของมาแล้วหลายครั้ง หรือไม่ก็เป็นรถผิดกฎหมาย ซึ่งพนักงานสอบสวนได้ทำเรื่องประสานไปยังกรมการขนส่ง ตรวจสอบอย่างละเอียดแล้วว่าเป็นรถของใคร เพราะไม่เคยมีผู้ต้องหา หรือพยานรายใดเคยให้การถึงว่าเกี่ยวข้องกับคดีลอบวางระเบิดจอดทิ้งวันเดียวกับจับคาร์บอมบ์ด้าน พล.ต.ต.วินัยทองสองกล่าวถึงกรณีการยึดรถเก๋งยี่ห้อบีเอ็มดับเบิลยู ต้องสงสัยมาตรวจสอบว่า ได้อายัดรถมาตรวจสอบจนพบว่า สติกเกอร์ผ่านเข้าออก กอ.รมน. มี พ.อ.สุรพล หรือ เสธ.ตี๋ หนึ่งในผู้ต้องหาเป็นผู้ขออนุญาต และจากคำให้การของผู้พบเห็นเชื่อว่านำมาจอดทิ้งไว้ช่วงวันที่ 24 สิงหาคม ซึ่งเป็นวันเดียวกับที่มีการจับกุมรถยนต์คาร์บอมบ์ โดยจะตรวจสอบว่ารถคันนี้เกี่ยวข้องกับคดีนี้หรือไม่ อย่างไรก็ตาม รถคันนี้น่าจะเป็นคนละคันกับที่ จ.ส.อ.ชาคริต เคยให้การไว้ว่าเป็นรถที่ พล.ต.ไพโรจน์ ธีรภาพ ขับมาวนเวียนในท่าอากาศยานทหาร กองบิน 6 (บน.6) เพราะรถเก๋งยี่ห้อบีเอ็มดับเบิลยูที่ พล.ต.ไพโรจน์ขับนั้นเป็นสีเลือดหมู
รถเก๋งยี่ห้อบีเอ็มดับเบิลยูที่พล.ต.ไพโรจน์ขับนั้นเป็นสีอะไร 
สีเลือดหมู